ระวังลืมยื่นภาษี9เม.ย.วันสุดท้าย
กรมสรรพากรเตือน อย่าลืมยื่นแบบชำระภาษีเงินได้บุคคลธรรมดา ยืดยื่นออนไลน์ให้ถึงวันที่ 9 เม.ย.นี้เท่านั้น
7 เม.ย. 2562

กรมสรรพากรเตือน อย่าลืมยื่นแบบชำระภาษีเงินได้บุคคลธรรมดา ยืดยื่นออนไลน์ให้ถึงวันที่ 9 เม.ย.นี้เท่านั้น
นายปิ่นสาย สุรัสวดี ที่ปรึกษาด้านยุทธศาสตร์การจัดเก็บภาษี และโฆษกกรมสรรพากร เปิดเผยว่า ขณะนี้ใกล้สิ้นสุดระยะเวลาการยื่นแบบแสดงรายการภาษีเงินได้บุคคลธรรมดา ภ.ง.ด.90 และ ภ.ง.ด.91 ประจำปีภาษี 2561 จึงขอให้ผู้เสียภาษีรีบดำเนินการยื่นแบบฯ ผ่านช่องทางภายในกำหนดเวลาดังต่อไปนี้
กรณียื่นแบบฯ ที่สำนักงานสรรพากรพื้นที่สาขาทุกแห่งทั่วประเทศ ต้องยื่นภายในวันที่ 1 เม.ย. 2562 ซึ่งผ่านเลยกำหนดมาแล้ว
อย่างไรก็ตาม กรณียื่นแบบฯ ผ่านระบบอินเทอร์เน็ตที่เว็บไซต์กรมสรรพากร www.rd.go.th หรือยื่นแบบฯ ด้วย Application RD Smart Tax สามารถใช้บริการได้ถึงวันที่ 9 เม.ย. 2562 ก่อนเวลาเที่ยวคืน ซึ่งยังมีเวลาดำเนินการได้อีก 2-3 วัน
สำหรับผู้ที่มีข้อสงสัยขอให้สอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161 จนถึงวันที่ 9 เม.ย. 2562 ศูนย์สารนิเทศสรรพากรได้ขยายเวลาการให้บริการใถึงเวลา 20.00 น.